97/138/EY: Komission päätös, tehty 3 päivänä helmikuuta 1997, tietokantajärjestelmään liittyvien taulukoiden vahvistamisesta pakkauksista ja pakkausjätteistä annetun Euroopan parlamentin ja neuvoston direktiivin 94/62/EY mukaisesti (ETA:n kannalta merkityksellinen teksti)



Virallinen lehti nro L 052 , 22/02/1997 s. 0022 - 0030



KOMISSION PÄÄTÖS, tehty 3 päivänä helmikuuta 1997, tietokantajärjestelmään liittyvien taulukoiden vahvistamisesta pakkauksista ja pakkausjätteistä annetun Euroopan parlamentin ja neuvoston direktiivin 94/62/EY mukaisesti (ETA:n kannalta merkityksellinen teksti) (97/138/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY (1) ja erityisesti sen 12 artiklan 3 kohdan, sekä katsoo, että taulukoita ja tietojen toimittamista koskevia ohjeita olisi määräajoin tarkasteltava uudelleen käytännön kokemusten perusteella ja niitä olisi tarvittaessa muutettava, ja tässä päätöksessä määrätyt toimenpiteet ovat direktiivin 94/62/EY 21 artiklan nojalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän kaikkiin direktiivin 94/62/EY 2 artiklan 1 kohdan mukaisiin yhteisön markkinoille saatettuihin pakkauksiin ja kaikkiin pakkausjätteisiin sovellettavan päätöksen tarkoituksena on määritellä pakkauksia ja pakkausjätteitä koskevaan tietokantajärjestelmään liittyvät taulukot, jotka on otettava käyttöön, jotta jäsenvaltiot ja komissio voivat valvoa direktiivissä 94/62/EY säädettyjen tavoitteiden täytäntöönpanoa. Näiden taulukoiden avulla on tarkoitus yhdenmukaistaa tuotettujen tietojen ominaisuudet ja esitystapa ja tehdä eri jäsenvaltioiden tiedoista vertailukelpoiset. 2 artikla Tässä päätöksessä: - sovelletaan direktiivin 94/62/EY 3 artiklassa annettuja määritelmiä niitä vastaavia käsitteitä käytettäessä, - "yhdistelmämateriaalista valmistetulla pakkauksella" tarkoitetaan pakkausta, joka on valmistettu erilaisista materiaaleista, joita ei voi käsin erottaa toisistaan ja joista yhdenkään osuus ei ylitä direktiivin 94/62/EY 21 artiklassa säädettyä menettelyä noudattaen vahvistettua painoprosenttia. Samalla menettelyllä vahvistetaan myös joitakin materiaaleja koskevat mahdolliset poikkeukset. 3 artikla Liitteissä esitetyt taulukot on täytettävä vuosittain kunkin täyden kalenterivuoden osalta vuotta 1997 koskevista tiedoista alkaen, ja ne on toimitettava komissiolle 18 kuukauden kuluessa kyseisen vuoden päättymisestä. Taulukot toimitetaan komissiolle direktiivin 94/62/EY 17 artiklan mukaisesti täytettävien kansallisten kertomusten mukana. 4 artikla Jäsenvaltioiden on esitettävä komissiolle asianmukaiset laadulliset tiedot pakkausten raskasmetallipitoisuuksista direktiivin 94/62/EY 11 artiklan mukaisesti sekä haitallisista ja muista vaarallisista aineista ja materiaaleista direktiivin 94/62/EY liitteessä II olevan 1 kohdan kolmannen luetelmakohdan mukaisesti. Jäsenvaltioiden on myös esitettävä komissiolle määrää koskevat tiedot tuotteen sisällön aiheuttaman saastumisen vuoksi vaarallisina pidetyistä pakkausjätteistä neuvoston direktiivin 91/689/ETY (2) ja neuvoston päätöksen 94/904/ETY (3) mukaisesti, erityisesti jos pakkausjäte ei sovellu kierrätykseen. Komissiolle on laadittava kertomus viimeistään direktiivin 94/62/EY 6 artiklan 1 kohdassa tarkoitetun viisivuotiskauden lopussa. Kertomus on laadittava myös seuraavien viisivuotisjaksojen päätyttyä. 5 artikla Jäsenvaltioiden on esitettävä komissiolle tässä päätöksessä määritellyt taulukot täytettyinä sekä asianmukainen kuvaus siitä, kuinka tiedot on kerätty, ja niiden tietokantojen pääominaisuudet, joista tiedot on saatu. Kuvauksen on sisällettävä erityisesti arviot, joita on käytetty hyödynnettyjen ja kierrätettyjen pakkausjätteiden määrien ja osuuden sekä uudelleenkäytön osuuden laskennassa. 6 artikla Liitteeseen III (taulukot 3, 4.1. ja 4.2.) sisällytettävillä, kierrätettyjen tai hyödynnettyjen pakkausjätteiden painoa koskevilla tiedoilla tarkoitetaan pakkausjätteitä, jotka käsitellään tehokkaalla kierrätys- tai hyödyntämismenetelmällä. Ainoastaan markkinoille saatetuista pakkauksista peräisin olevat jätteet voidaan ottaa huomioon tässä pakkausjätteiden laskennassa ja sen ulkopuolelle on jätettävä pakkausten tai pakkausmateriaalien tuotannosta tai muusta menetelmästä aiheutuvat tuotantojäämät. 7 artikla Taulukoihin sisällytettävien tietojen avulla on tarkoitus valvoa direktiivin 94/62/EY tavoitteiden täytäntöönpanoa, ja niitä käytetään myös tiedotustarkoituksiin sekä perustana tuleville päätöksille. Liitteen II (taulukko 2) täyttäminen on vapaaehtoista. Liitteen III (taulukot 3, 4.1. ja 4.2.) tietojen erittely orgaaniseen kierrätykseen, muuhun kierrätykseen, energian hyödyntämiseen ja muuhun hyödyntämiseen, polttamiseen ja kaatopaikalle vientiin on vapaaehtoista ja niitä käytetään pelkästään tiedotustarkoituksiin. Kohdissa "yhteensä", "kierrätetty yhteensä" ja "hyödynnetty yhteensä" pyydettyjen tietojen antaminen on pakollista. Tietojen antaminen kohtaan "lajiteltu kierrätystä varten" on vapaaehtoista. Pakkausmateriaalit, joita koskevien tietojen antaminen on pakollista, ovat lasi, muovit, paperi ja kartonki sekä metallit. 8 artikla Komissio tarkistaa direktiivin 94/62/EY 21 artiklassa säädettyä menettelyä noudattaen ohjeet, joiden mukaisesti jäsenvaltioiden on toimitettava tietonsa, jotta kyseiset tiedot olisivat vertailukelpoiset ja yhdenmukaiset. Ohjeissa annetaan käytettävät määritelmät, mukaan lukien yhdistelmämateriaalien määritelmä, sekä määritellään tarkkuustasot, johon tiedoissa on pyrittävä. Jäsenvaltioiden on huolehdittava siitä, että tiedot annetaan näiden ohjeiden mukaisesti. 9 artikla Tämä päätös on osoitettu kaikille jäsenvaltioille. Tehty Brysselissä 3 päivänä helmikuuta 1997. Komission puolesta Ritt BJERREGAARD Komission jäsen (1) EYVL N:o L 365, 31.12.1994, s. 10 (2) EYVL N:o L 377, 31.12.1991, s. 20 (3) EYVL N:o L 356, 31.12.1994, s. 14 LIITE I Taulukko 1 >KAAVION ALKU> Jäsenvaltiossa markkinoille saatettujen pakkausten määrä >KAAVION LOOPU> LIITE II Taulukko 2 >KAAVION ALKU> Uudelleenkäytettävät pakkaukset >KAAVION LOOPU> Tämän taulukon täyttäminen on vapaaehtoista ja taulukko on tarkoitettu ainoastaan niille tuote- ja/tai pakkausluokille, joita kansalliset viranomaiset pitävät direktiivin 94/62/EY 5 artiklan säännösten kannalta olennaisina. Vastaavasti pakkaustyyppejä ja tuotteita koskevat sarakkeet käsittävät kaikki mahdolliset uudelleenkäyttöön menevät luokat, mutta ainoastaan kansallisen uudelleenkäyttöjärjestelmän kannalta olennaiset kohdat on täytettävä. Tarvittaessa otsikot voidaan muokata kyseisiä järjestelmiä vastaaviksi. Tietojen saatavuudesta riippuen juomia, elintarvikkeita ja muita kuin elintarvikkeita koskevat yleiset kohdat voidaan jakaa alakohtiin, kuten kivennäisvedet, alkoholittomat juomat, maito, alkoholijuomat, liha, kala, pesujauheet, jne. Toimitettavien tietojen ja niiden tarkkuustason osalta on otettava huomioon niiden saatavuus ja niihin liittyvät kustannukset, ja tiedot voidaan tarvittaessa mukauttaa jäsenvaltioiden tilanteisiin. Huomautuksia: >TAULUKON PAIKKA> Varjostetut kohdat ovat kaikissa tapauksissa toissijaisia. Kaikissa muissa tapauksissa juomiin ja nesteisiin liittyvät määrät ilmoitetaan litroina ja kiloina. LIITE III Taulukko 3 >KAAVION ALKU> Jäsenvaltiossa syntyvien ja käsiteltävien pakkausjätteiden määrät >KAAVION LOOPU> Taulukko 4.1 >KAAVION ALKU> Jäsenvaltiossa syntyvien ja jäsenvaltion ulkopuolella hyödynnettyjen pakkausjätteiden seuratut määrät >KAAVION LOOPU> Taulukko 4.2 >KAAVION ALKU> Jäsenvaltion ulkopuolella syntyvien ja jäsenvaltiossa hyödynnettyjen pakkausjätteiden seuratut määrät >KAAVION LOOPU> Huomautus taulukoista 3, 4.1. ja 4.2. 1. Taulukkoa 3 koskevat tiedot voidaan niin haluttaessa jakaa yhdyskunta- ja muihin kuin yhdyskuntajätteisiin. 2. "Yhteensä" -sarake on pakollinen. "Lajiteltu kierrätystä varten" -sarakkeen täyttäminen on vapaaehtoista. 3. "Orgaaninen kierrätys" ja "muu kierrätys" -sarakkeiden täyttäminen on vapaaehtoista. "Kierrätetty yhteensä" -sarake on pakollinen. 4. "Energian hyödyntäminen" ja "muu hyödyntäminen" -sarakkeiden täyttäminen on vapaaehtoista. "Hyödynnetty yhteensä" -sarake on pakollinen. 5. "Polttaminen" ja "kaatopaikalle vienti" -sarakkeiden täyttäminen on vapaaehtoista. 6. Erittelyä eri muoviluokkiin ja metallien erittelyä teräkseen ja alumiiniin sekä yhdistelmämateriaaleja ja puuta koskevien tietojen toimittaminen on vapaaehtoista. 7. Yhdistelmämateriaaleja koskevat tiedot voidaan ilmoittaa joko pääasiallisen materiaalin kokonaispainon mukaan tai erikseen eriteltyinä. 8. Mustatut kohdat ovat kaikissa tapauksissa tarpeettomia. Varjostettujen kohtien täyttäminen on vapaaehtoista.